Järgmine oli Ebony, kes sai loodud üheks Birthrighti proovimänguks üpris kuulsa ja tuntud mängujuhi käe all. Ühesilmne teedejumala preestrinna, maanteedel turvalise liikumise  kaitsja. Rõhku maagilisele varustusele ja tehniliselt maksimaalsete oskuste tegelasest väljaväänamisele panevas seltskonnas oli ta ilmselt üsna valge vares, ka mängujuhile, kes ei suutnudki mõista, miks ma sama ei tee ja rolli mängida tahan. Pärast seda ühte mängu jäi Ebony kauaks riiulile uut mänguvõimalust ootama - kuni ta leidis oma koha Brettonia tegelaste seas. Tõsi, natuke hiljem algas Brechlen, mis samuti Birthrightile ehitatud - kuid siiski oli tagantjärele mõeldes targem sinna täiesti uus tegelane  teha ja koos mänguga nullist alustada.